section_heading: Reprezentativna karijera
paragraph_text: Egipatski nogometni savez je 23. prosinca 2005. godine poslao fax Mainzu kojim je molio da im klub dozvoli da igrač nastupi za reprezentaciju na Afričkom Kupu nacija koji se održao u siječnju 2006. godine. Klub i igrač nisu poslali nikakav odgovor što je dovelo do velikih kritika prema Zidanu koje su odaslali čelnici egipatskog saveza i navijači. Navodno je Zidan odbio nastupiti za egipatsku reprezentaciju bojeći se da će vlastitim odsustvom izgubiti mjesto u Mainzu. Također, smatrao je da Egipat neće osvojiti trofej. S druge strane, nakon što je reprezentacija 2008. godine osvojila Afrički Kup nacija (čiji je član bio i Zidan), igrač je nakon osvajanja trofeja u jednom interviewu izjavio da 2006. godine nije mogao nastupiti za Egipat zbog ozljede noge.